Hyvä projektisuunnitelma koostuu useista osioista, jotka yhdessä muodostavat kattavan perustan projektin onnistuneelle toteutuksella. Tässä yksi esimerkki onnistuneen projektisuunnitelman rungosta: Projektin tavoitteet ja laajuus - Selkeä määritelmä siitä, mitä projektilla pyritään saavuttamaan ja mitä kuuluu projektiin (ja toisaalta myös – mitä ei kuulu). Kannattaa määritellä myös selkeät mittarit tavoitteille. Vaiheet ja aikataulut - Projektin keskeiset vaiheet, niiden aikataulutus ja kesto. Resurssit - Tarvittavien resurssien, kuten henkilöstön, laitteiden ja materiaalien, riittävän tarkka kuvaus. Vastuut ja roolit - Tiimin jäsenten vastuualueet ja roolit projektin eri vaiheissa. Riskienhallinta - Potentiaalisten riskien tunnistaminen ja suunnitelmat niiden hallitsemiseksi tai minimoimiseksi. Budjetti - Tarkka budjetti, joka kattaa kaikki projektin kustannukset. Viestintäsuunnitelma - Suunnitelma sidosryhmien tiedottamisesta ja projektin edistymisen seurannasta. Sisältää myös käytettävät viestintäkanavat. Säännölliset tapaamiset – Valmiiksi aikataulutetut säännölliset palaverit ja agenda. Muutokset projektin aikana – Yhdessä sovitut toimintatavat tilanteisiin, jotka mahdollistavat suunnitelman joustavan mukautumisen projektin edetessä. Projektisuunnitelma kannattaa tehdä kirjallisena, jotta siihen on helppo projektin aikana palata. Yllä listatut osiot varmistavat, että projektilla on selkeä suunta ja rakenne, mikä edesauttaa tavoitteiden saavuttamista ja projektin onnistumista.